Berlingske Tidende, 1786-05-05
Tronhiem, den 24de Martii. Slutningen af de Belønninger, som paa Hs. Majestæt Kongens Fødselsdag bleve uddeelte af det Kongel. Norske Videnskabernes Selskab i Tronhiem. See No. 35. 11) Gundsteen Nielsen Ombland, Selveier i OmbliPræstegield i Christiansands Stift, han har 1785 opsat en Steengierde 621 Alen langt, 2 Alen i Grunden bredt og høit, 1 1/4 Alen bredt oven til. Derforuden har han videre, som mærkværdigt i dette Præstegield, hvor Agerbruget skal tilsidesættes, i 1783, 84 og 85, for at aflede skadelige Vand, optaget 2784 Alen Grøfter og Veiter. For at kunne vande det tørre Eng, ledet Vandet ved Træerender 75. Alen langt. Af tyk unyttig Skov oprøddet et Stykke Ny land; i den ene Side 381 Alen, i den anden 247 Alen, omtrent 40 Mælinger. Optaget og giødet nyt Agerland til 1 1/2 Td. Byg, omtrent 6 til 7 Mælinger. Flyttet og opsat sine Fæehuse paa et beqvemmere Sted med 2 Alen høi Muur, igiennem hvilken Vandet ved Render kan ledes hvorhen han vil ud over Ager og Eng. Denne Mand, som foruden anden Forbedring paa sin Gaard, ogsaa har opsat det længste Steengierde dette Aar, har derved gjort sig fortient til den for Steengierder udsatte Premie 15 Rdlr. 12) Mathias Mortensen Kiønlie af Ørkedalens Fogderie, Tronhiems Amt, han har ved Attester af Ørkedals og Strindens Justitsprotocoller beviist, at have i 1785 skudt 4 voxne Biørne og 1 Biørneunge. Herved har denne gjort sig fortient til den herom udsatte Premie 10 Rdlr. 13) Anne Tostensdatter Røgne, i Faabergs Præstegield, Guldbrandsdalens Fogderie Aggershuus Stift, hun haver i 3 næst foreløbne Aar vævet og selv farvet 816 Alen forskiellige Slags Tøier, 6 til 8 Qvarters Brede, i 44 Mønstre, som af hende selv tildeels ere opfundne, tildeels forandrede. Af de indsendte Prøver, saavelsom Arbeidet, seer Selskabet, at denne Pige har viist megen Flid, og blandt Bønder usædvanlig Kunst i Farvning og Vævning, hvorfor hende tilkiendes den for saadan Flid udsatte Premie 15 Rdlr. 14) Martha Peder Andersens Lehnsmand Jens Brøndoms Hustrue, fra Hommedals Præstegield, Nedenæs Fogderie, Christiansands Stift, anmelder at have vævet 188 Alen Lerred og Strie, 59 Alen Verken efter medfulgte Prøver. Efter Attester er Hørren spundet af hende og Huusfolk paa Gaarden Jamvold i Landvig Sogn, og Tøiene hiemmefarvede. Denne Kones Huusflid fortiener Agtelse, men kan ikke sættes i Ligning med forestaaende, dog tilkiender Selskabet hende en Belønning af 10 Rdlr. Foruden andre flere indkomne Anmeldelser, som Selskabet ei har kunnet tage i Betragt ning til at belønnes, haver Hr. Lieutenant von Hadelen af Vaage i Romsdalen forestillet Selskabet, hvorledes hans Frue med Børn og Tienere har af egen Uld spundet Vadmel 143 Alen, grønt Klæde 35 1/2 Alen, Stoffer og Hestedekkener 194 Alen, Lerred og Strie 118 Alen. Denne Fruens Huusflid, hvorved hun har givet sine Børn og Tienere nyttige Forretninger i Hænder, er høilig at rose, men da Premien er udsat for Bønder, kan Selskabet ikke mod Premielistens bestemte og udtrykkelige Ord tilkiende hende Belønning. - Alle forestaaende, som have vundet Premier og Belønninger, kan mod fornødne Qvitteringer, paategnede af Sorenskriver, Foged eller Præst, nyde samme udbetalte hos Selskabets Kasserer, Hr. General=Auditeur Collin i Tronhiem. J. F. Holst, Selskabets Vice-Secretair.